Diari Oficial de la Generalitat Valenciana


Sumari del DOGV 8015, del 05-04-2017 (2017/2552)

RESOLUCIÓ de 8 de març de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració ambiental i territorial estratègica corresponent a l'expedient 37/11-EAE.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8015

Data del DOGV
:   05-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2552


Data del document
:   08-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 8 de març de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració ambiental i territorial estratègica corresponent a l'expedient 37/11-EAE. [2017/2552]  
De conformitat amb l'article 54.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de la declaració ambiental i territorial estratègica, resolc:  
  
Publicar en el Diari Oficial de la Generalitat Valenciana la declaració ambiental i territorial estratègica corresponent a l'expedient 37/11-EAE.  
  
«Declaració ambiental i territorial estratègica  
Tràmit: avaluació ambiental i territorial estratègica de pla.  
Promotor: Ajuntament de Jarafuel.  
Autoritat substantiva: Comissió Territorial d'Urbanisme.  
Localització: Jarafuel (València).  
Núm. expedient: 037/1442 ZLI.  
  
La Comissió d'Avaluació Ambiental, en sessió realitzada el 9 de febrer de 2017, va adoptar l'acord següent:  
Vista la proposta de la declaració ambiental i territorial estratègica del Pla general estructural de Jarafuel, en els termes següents:  
A la vista de la data d'informació pública (que més avant es detalla) i d'acord amb el que estableix la disposició transitòria primera de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP) a aquest pla li és aplicable la Llei 21/2013, de 9 de desembre d'avaluació ambiental, desplegada a la Comunitat Valenciana per la mencionada LOTUP.  
L'objecte de la declaració ambiental estratègica i territorial és avaluar la integració dels aspectes ambientals en la proposta de pla o programa subjecte a avaluació ambiental estratègica ordinària d'acord amb la LOTUP. Per a això verificarà tot el procediment seguit i analitzarà els impactes que es deriven per l'aplicació del pla, i establirà, si és el cas, les condicions finals que s'hi han d'incorporar prèviament a la seua aprovació.  
El 5 de febrer de 2016 l'Ajuntament remet la proposta del Pla general estructural i el seu expedient d'avaluació ambiental i territorial estratègica. Els continguts d'aquests documents són els següents:  
  
Expedient d'avaluació ambiental i territorial:  
Conforme a l'article 54.2 LOTUP, a més de l'estudi ambiental i territorial estratègic s'han aportat 4 documents independents denominats:  
- Resultats del procés de participació pública.  
- Integració ambiental.  
- Tramitació de l'avaluació ambiental.  
- Paràmetres i determinacions legals.  
  
En l'apartat 3.2 del document Integració ambiental, es recopila la localització de:  
- Certificat del procés de participació pública.  
- Certificat amb la relació de les consultes realitzades a les administracions afectades, persones interessades i empreses subministradores.  
- Còpia dels informes rebuts a les consultes efectuades.  
- Al·legacions presentades durant el termini legalment establit: no n'hi ha hagut.  
- Resultats del pla de participació pública.  
- Document de participació pública en què se sintetitzen els seus resultats i es justifica com s'han pres en consideració en la proposta de pla o programa.  
- Descripció de com s'han integrat en el pla o programa els aspectes ambientals, funcionals i territorials, i de com s'han pres en consideració el document d'abast i l'estudi ambiental i territorial estratègic.  
- Descripció de la previsió dels efectes significatius sobre el medi ambient que es derivaran de l'aplicació del pla.  
- Certificat d'aprovació de la proposta de pla.  
  
Proposta de pla:  
- Memòria informativa  
- Memòria justificativa  
- Plans d'informació  
- Plans d'ordenació  
- Normes urbanístiques  
- Fitxes de zona  
- Fitxes de gestió  
- Catàleg de proteccions  
- Informe de viabilitat econòmica  
- Memòria de sostenibilitat econòmica  
- Indicadors de seguiment  
  
Estudis complementaris:  
- Estudi de paisatge  
- Estudi acústic.  
  
A. Anàlisi del procés d'avaluació.  
Les dates més rellevants del procés d'avaluació ambiental seguit han sigut:  
  
Presentació de la sol·licitud d'inici 18.04.2011  
Emissió del document de referència  
(Equival al document d'abast de l'estudi ambiental i territorial estratègic) 18.05.2012  
Participació pública i consultes de la versió preliminar del pla, de l'EATE i resta de documentació exigible, durant un període mínim de 45 dies.  
Data de publicació en el DOCV 16.09.2015  
Ple municipal d'aprovació de la proposta de pla 28.01.2016  
  
  
B) Anàlisi de l'estudi ambiental i territorial estratègic.  
B.0) Antecedents. Resum del document d'abast  
B.0.1) Informació territorial:  
El municipi de Jarafuel es troba en la comarca de la Vall d'Aiora, té una superfície de 103 quilòmetres quadrats i compta amb una població de 819 habitants l'any 2013.  
El terme municipal té forma estreta i allargada, principalment muntanyós en el qual predominen les serres del Boquerón, Sierrecilla i Palomera, a l'oest, i la Mola de Cortes de Pallás i Massís de Caroig, a l'est. En la part central es localitza la vall amb les zones més planes i el nucli de població en una xicoteta lloma a 600 metres d'altitud.  
El riu Cautabán creua el terme pel seu terç oriental, entra pel sud i arreplega pel marge dret les aigües de la rambla de Murell fins a eixir del municipi pel nord. Un altre corrent fluvial encara que de caràcter menor és el Barranco del Agua, el qual corre també de sud a nord però per la part oest del nucli urbà.  
Els accessos al municipi des de València es realitzen a través de la N-330, mentre que la comunicació amb Albacete es produeix per mitjà de la CV-441.  
B.0.2) Planejament vigent:  
El planejament municipal vigent són unes normes subsidiàries aprovades mitjançant un acord de la CTU de 24 de juliol de 1984, que classifica el sòl en urbà, apte per a urbanitzar i no urbanitzable (protegit i comú).  
L'únic sector de sòl urbanitzable se situa al nord del nucli urbà, és d'ús residencial i no s'ha desenvolupat.  
El sòl no urbanitzable protegit distingia en forestal, llits públics, àrea historicoartística, vies de comunicació i la Reserva Valenciana de Caça de la Mola de Cortes. Dins del SNU comú es diferenciaven unes quantes zones pels seus valors agrícoles.  
S'han tramitat tres modificacions puntuals, de les quals la número 2 consistent en la reclassificació de 12.000 m² de SNU al SU (Residencial Los Corrales) té declaració d'impacte ambiental de 25 de gener de 1995 (expedient 217/94-AIA). Es troba pendent de desenvolupar.  
S'estimava que el sòl urbà tenia una capacitat per a albergar 110 nous habitants permanents i 71 habitants eventuals en 2a residència. El desenvolupament del sòl apte per a urbanitzar podria albergar 223 habitants eventuals.  
Com a intervencions en el sòl no urbanitzable destaquen el Pla especial de la zona eòlica 10, un parc d'energia solar fotovoltaica (Pol 19, Par 435 i 436) i el càmping municipal.  
B.0.3) Alternativa proposada en el document consultiu:  
El sòl urbà manté aproximadament la seua extensió, es regularitza en zones puntuals.  
El sector de sòl urbanitzable s'amplia i a més es creen 2 nous sectors residencials, un situat al sud del nucli antic i el segon a l'altre costat de la carretera nacional. Pegat a la CV-411 es proposava un sector d'ús industrial, ampliant el sòl urbà de l'ús esmentat.  
S'estimava que els sòls urbanitzables residencials tindrien una capacitat de 424 habitatges per a albergar-hi 194 habitants permanents i 874 habitants eventuals. Al costat de la zona de la piscina es delimitava nou sòl dotacional per a donar-los servei, a més de parcs públics en les entrades de la població de la N-330.  
Es plantejava la creació d'una variant de la N-330 per l'oest, entre el sòl urbà i l'urbanitzable.  
El sòl no urbanitzable protegit es dividia en cinc categories (paisatgístic-ecològic, espais naturals, llits hidrològics, etnològica-arqueològica i de protecció de vessants) i la resta es considera sòl no urbanitzable comú, si bé una zona situada al sud del nucli urbà, junt amb l'abocador inert, es qualifica de «protecció» agrícola. Respecte al vigent s'amplia la superfície de sòl protegit.  
B.0.4) Resum de determinacions a tindre en consideració:  
- La quantia de nou sòl segellat a través de sòls urbanitzables era excessiva, se superaven els límits de l'ETCV, tant per a ús residencial com per a activitats econòmiques.  
- El traçat de la circumval·lació havia de consensuar-se amb el titular de la via. Tal com s'havia plantejat la proposta no es resolia el problema sinó que es traslladava de posició.  
- Analitzar les qualificacions del SNU tenint en compte la sectorització del SNU comú.  
- S'assenyalaven zones en què havia de prestar-se atenció, com les vies pecuàries, l'abocador inert o els sòls agrícoles de La Cañadilla.  
  
- Realitzar una avaluació específica sobre efectes a la Xarxa Natura 2000, un estudi d'inundabilitat per al sector situat al sud del casc, un estudi de trànsit per a la CV-441, reflectir els incendis que s'han produït, ubicar les granges i els parcs eòlics.  
  
B.1) Continguts acords amb el document d'abast  
En l'apartat 2.3 del document, Paràmetres i determinacions legals, s'inclou l'argumentació sobre el compliment del document de referència/document d'abast.  
- El model de creixement proposat ha canviat considerablement, es realitza un model més sostenible ajustat a l'ETCV. L'ETCV proposa per a ús residencial 53.235 m² i per a activitats econòmiques 24.108 m².  
  
- Es continua considerant necessari crear una variant de la carretera N-330. El Ministeri de Foment, titular de la via, està estudiant aquesta actuació que no disposa d'un traçat definitiu en la data d'elaboració del document. En la memòria s'incorpora un esborrany de traçat, i s'opta per no incloure'l en els plans d'ordenació.  
- En la memòria justificativa s'incorporen els càlculs relatius a la demanda de recursos hídrics, capacitat de l'EDAR, generació de residus i demanda de places escolars (2I+4P).  
- Respecte als estudis que havien de realitzar-se:  
· No s'ha elaborat un estudi d'inundabilitat, ja que s'ha optat per eliminar el sector afectat per aquest risc.  
· S'ha aportat cartografia amb les zones incendiades, no resulten afectades les zones que es proposa reclassificar.  
· S'han previst els parcs eòlics i la seua zona d'afecció. S'han inclòs en una zona específica, ZRC-EX1. L'apartat 11 de l'EATE es denomina «Afeccions a Xarxa Natura» i inclou una «Avaluació específica dels efectes del pla sobre els hàbitats i espècies d'interés comunitari». (En informes posteriors del Servei de Vida Silvestre s'assenyala que ja no cal l'estudi detallat d'afeccions)  
· No s'ha elaborat l'estudi de trànsit de la CV-441 tal com sol·licitava la Diputació en el seu informe. (En informes posteriors d'aquesta administració no s'ha tornat a requerir)  
· No s'ha localitzat en la documentació la ubicació de les 5 explotacions d'oví i caprí, amb 2.299 places, i les 4 explotacions apícoles amb un total de 347 ruscos que es mencionaven en l'informe del Servei Territorial d'Agricultura, així com la seua incidència sobre la resta d'usos proposats.  
  
B.2) Continguts concordes amb l'annex VII de la LOTUP  
- L'EATE presentat conté tots els epígrafs i continguts assenyalats en l'annex VII de la LOTUP, si bé no en el mateix ordre.  
- L'apartat 13, Programa de vigilància ambiental, es refereix a projectes d'obra més que a les propostes realitzades en el Pla general. No obstant això, els indicadors que s'adopten, si es refereixen al pla, es proposa la seua actualització cada any.  
  
B.3) Descripció de l'alternativa triada: Proposta de pla.  
B.3.1) Objectius  
De la memòria presentada s'extrau que es pretenen aconseguir els següents objectius:  
· Ocupació racional i sostenible del sòl, adaptat a les necessitats reals.  
· Definició de la infraestructura verda.  
· Incorporació de criteris de paisatge en l'ordenació.  
· Terminació racional i ordenada del sòl d'ús industrial.  
· Protecció del sòl rural.  
· Creació d'un anell verd rodejant part del sòl consolidat.  
B.3.2) Infraestructura verda.  
L'art 19 bis de la Llei d'ordenació del territori i protecció del paisatge (afegit per la Llei 12/2009, de 23 de desembre) va introduir en la normativa urbanística el concepte de la infraestructura verda i en el Decret 1/ 2011 de l'ETCV van ser concretats els seus elements. Els art. 4 i 5 de la LOTUP són els que en la legislació vigent defineix el seu concepte, les seues funcions i els espais que la integren.  
En la memòria es descriuen els seus elements i s'aporta pla respecte d'això. A causa de les característiques naturals del municipi pràcticament la seua totalitat s'inclou dins d'aquesta.  
B.3.3) Principals modificacions introduïdes respecte al planejament vigent.  
S'eliminen els dos sectors de sòl urbanitzable, tant el previst en les normes subsidiàries com el reclassificat posteriorment (Sector Los Corrales). Es proposa l'ampliació de la vora oest del sòl urbà actual i cap al nord per a incloure-hi alguns habitatges existents. Aquestes ampliacions s'inclouen en quatre unitats d'execució, tres d'ús residencial i una d'ús industrial.  
La UER-01 es localitza al sud-oest del nucli antic a fi de completar la trama tradicional per mitjà de la prolongació del carrer Nemesio Gozálvez.  
Les UER-02, UER-03 i UER-04 constitueixen el nou creixement del municipi i se situen a l'altre costat de la carretera N-330, de forma paral·lela a aquesta i a continuació de l'actual sòl urbà.  
  
Àmbit Superfície (m²) Habitatges Població  
UER-01 6.545 25 63  
UER-02 26.125 64 160  
UER-03 19.523 74 185  
UER-04 6.007 21 53  
Subtotal 18.335 923 461  
UEI-01 10.713   
Total 37.523 510 461  
  
  
A aquests 184 habitatges nous, s'estima que en els solars vacants actuals hi ha capacitat per a uns altres 66 habitatges, que junt amb els 856 habitatges existents ens donarà un total 1.106 habitatges com la capacitat del pla. Es reconeix en el document que les previsions poblacionals no esgotarien aquesta reserva.  
L'ús industrial creix lleugerament, UEI-01, com a expansió cap a l'oest de l'existent.  
El càmping i les dotacions esportives que abans es trobaven en el SNU també s'han inclòs en el sòl urbà. Igualment s'ha inclòs en el sòl urbà la zona verda executada situada a l'est del nucli urbà antic sobre unes zones abancalades.  
En la UER-02 s'ha reservat una parcel·la de 5.917 m² per a l'equipament educatiu. El total de superfície dotacional suma 236.736 m² incloent-hi els vials.  
Entre el parc de coníferes i la piscina s'ha previst la implantació d'un aparcament que done servei a aquesta última durant l'estiu. L'accés actual es millorarà.  
Dins del sòl no urbanitzable es distingeixen tres zones de comú i quatre de protegida:  
· ZRC-AG1 Agropecuària  
· ZRC-F01 Forestal: correspon al considerat pel PATFOR com no estratègic.  
· ZRC-EX1. Explotació de recursos naturals, que correspon amb els àmbits dels parcs eòlics amb els seus aerogeneradors i un parc fotovoltaic.  
· ZRP-AG1 Agrícola: sòls agrícoles dins de sòls forestals que formen un mosaic paisatgístic.  
· ZRP-NA1 Natural: correspon a sòls forestals del PATFOR, tant estratègics com no estratègics.  
· ZRP-AF1 Afeccions vies pecuàries  
· ZRP-AF2 Afeccions domini públic hidràulic  
  
En els plans d'ordenació a més es diferencien les dotacions i infraestructures públiques (carreteres, línies elèctriques, depuradora, cementeri...)  
  
Superfícies (en ha) Planejament vigent Planejament proposat Variació  
Sòl urbà . Residencial 24,86 31,99 +7,13  
 . Industrial 2,33 2,64 +0,31  
 . Terciari - ---- 7,02 +7,02  
 . Dotacional   
Total sòl urbà 27,19 41,65 +14,46  
  
Sòl urbanitzable . Residencial 5,87   
 . Industrial - ----   
 . Dotacional - ----   
Total sòl urbanitzable 5,87 0 - 5,87  
  
Sòl no urbanitzable . Comú 3.810,31 2.320,80 € 1.489,51  
 . Protegit 6.432,52 7.913,44 +1.480,92  
Total sòl no urbanitzable 10.242,82 10.234,24 € 8,59  
  
Total terme municipal 10.275,88 10.275,89   
  
  
C) Avaluació del resultat de les consultes realitzades i com s'han pres en consideració.  
C.1) Fase de posada a disposició del públic  
Durant el termini d'exposició al públic no es van presentar al·legacions.  
C.2) Fase de consulta a administracions afectades realitzades per l'òrgan promotor  
L'Ajuntament durant la fase d'informació pública va sol·licitar consultes als 7 municipis contigus, a 30 departaments de les diferents administracions, a les empreses subministradores de llum, aigua i gestora de residus, a les empreses titulars dels parcs eòlics i a 3 associacions. De les administracions consultades es va rebre resposta de:  
  
  
  
Data informe Administració pública consultada  
08/09/15 Conselleria d'Agricultura, Medi Ambient, Canvi Climàtic i Desenvolupament Rural:  
\* S. Gestió Espais Naturals Protegits  
\* S. Vida Silvestre  
\* DG Medi Natural i Avaluació Ambiental  
\* S. Caça i Pesca  
\* Direcció Territorial. Secció Forestal-Vies Pecuàries.  
\* DG Canvi Climàtic i Qualitat Ambiental  
\* DG de l'Aigua  
\* Servei Territorial d'Agricultura  
14/01/16  
17/02/16  
05/10/15 Conselleria d'Habitatge, Obres Públiques i Vertebració del Territori:  
\* Servei d'Infraestructura Verda i Paisatge  
\* Servei d'Ordenació del Territori  
\* Secció de Planificació Territorial  
\* DG Obres Públiques, Transport i Mobilitat. Servei Territorial.  
\* DG. Obres Púbiques, Transport i Mobilitat. Servei de Planificació  
 Conselleria d'Economia Sostenible, Sectors Productius, Comerç i Treball:  
\* Servei de Mines.  
\* DG Indústria i Energia.  
30/10/15 Conselleria d'Educació, Investigació, Cultura i Esport.  
\* DG de Cultura i Patrimoni.  
\* Secretaria Autonòmica d'Educació i Investigació. Servei d'Infraestructures.  
 Conselleria de Sanitat Universal i Salut Pública.  
\* DG Assistència Sanitària  
21/09/15 Presidència de la Generalitat.  
\* Secretaria Autonòmica de l'Agència Valenciana de Turisme.  
\* Agencia de Seguretat i Resposta a les Emergències.  
18/12/15 Entitat Pública de Sanejament d'Aigües (EPSAR)  
 Residus: Consorci per a l'execució del PIR. Zones X, XI, i XII. Àrea de Gestió 2.  
25/09/15 Confederació Hidrogràfica del Xúquer.  
09/11/15 Ministeri de Foment. Demarcació de Carreteres.  
 Subdelegació del Govern. Protecció Civil.  
16/09/15 i 09.12.2015 Diputació Provincial de València:  
\* Àrea de Carreteres  
\* Àrea de Medi Ambient  
01/10/15  
29/10/15 i 06.11.2015 Comunitat autònoma Castella La Manxa.  
\* Conselleria de Foment  
\* Conselleria d'Agricultura, Medi Ambient i Desenvolupament Rural  
 Ajuntaments contigus  
  
  
- El 25 de setembre de 2015 la Confederació Hidrogràfica del Xúquer emet l'informe favorable previst en l'article 25.4 TR Llei d'aigües. Assenyala que en el terme hi ha dues concessions destinades a abastiment amb què es pot satisfer les demandes requerides (que ascendeixen a 121.156 m³/any.  
- Informe de 8 de setembre de 2015, del Servei de Vida Silvestre, en què indica que no tindrà afecció sobre la Xarxa Natura 2000, ni sobre espècies catalogades ni sobre els hàbitats d'interés comunitari existents en el terme municipal, no s'ha de sotmetre a una avaluació detallada dels efectes sobre aquesta.  
- El Servei d'Ordenació del Territori informa el 14 de gener de 2016 que la proposta no es troba afectada per risc d'inundació.  
- La Secció de Planificació Territorial emet un informe el 17 de febrer de 2016 en relació a la incidència amb l'ETCV. Els creixements màxims previstos en l'ETCV són de 53.235 m² per a ús residencial i de 24.108 m² per a activitats econòmiques, 77.343 m² entre ambdós. Es considera el creixement proposat com vàlid si bé ha d'establir-se una seqüència per al seu desenvolupament prioritzant la UE-1.  
- L'EPSAR emet un informe en què assenyala que el sistema públic de depuració està dissenyat per a tractar 625 m³/dia i està prevista la seua ampliació durant l'any 2016. En l'actualitat l'efluent de 210 m³/dia i el desenvolupament de la proposta suposarà un cabal de 692,97 m³/dia.  
- Informe desfavorable en matèria educativa del Servei de Planificació, s'han d'incloure les parcel·les d'ús educatiu corresponents en la proposta de pla.  
- La Subdirecció General d'Emergències i Planificació indica que hi ha risc pel transport de mercaderies perilloses per la N-330 que afecta les noves unitats d'execució plantejades.  
- La Direcció General d'Obres Públiques, Transport i Mobilitat emet un informe desfavorable el 5 d'octubre de 2015 a causa de la falta d'un estudi de trànsit. També assenyalen diferents qüestions sobre els accessos i interseccions amb les carreteres.  
- El 9 de novembre de 2015 la demarcació de carreteres del Ministeri de Foment emet un informe favorable. S'està tramitant el projecte d'adequació de travessies en la N-330 Sinarcas-Jarafuel-Landete que haurà de traslladar-se al pla quan siga aprovat.  
- L'Àrea de Carreteres de la Diputació assenyala el 16 de setembre de 2015 diversos aspectes que han d'incloure's en la proposta de pla. En posterior informe de 9 de desembre de 2015 s'indica que s'han atés aquests en l'última documentació consultada.  
- La Comunitat autònoma Castella La Manxa assenyala, entre altres qüestions, que per a les actuacions que es realitzen a l'oest del terme se'ls haurà de sol·licitar informe d'afecció a la Xarxa Natura, ja que confronta amb la LIC-ZEPA Gorges del riu Xúquer.  
  
C.3) Fase de consulta a administracions afectades realitzades per l'òrgan ambiental  
Després de la recepció dels informes i al·legacions descrits en els dos apartats anteriors, l'Ajuntament va modificar la proposta de pla. Una vegada presentada la sol·licitud d'emissió de la DATE des d'aquest òrgan ambiental es van haver de realitzar algunes consultes a aquelles administracions que van emetre un informe desfavorable, o que van assenyalar que havia de completar-se el pla o que bé no s'hi van pronunciar i que són imprescindibles per a continuar el procediment. Dels informes rebuts es poden destacar els aspectes següents:  
  
Consulta Informe Administració pública consultada  
26/02/16  
26/02/16  
26/02/16  
26/02/16 06/02/17  
30/01/17  
21/06/11 Conselleria d'Agricultura, Medi Ambient, Canvi Climàtic i Desenvolupament Rural:  
\* Subdirecció General del Medi Natural (forestal)  
\* Subdirecció General del Medi Natural (vies pecuàries)  
\* Direcció Territorial. Servei Territorial de Medi Ambient (acústica).  
\* Servei Territorial d'Agricultura  
26/02/16  
26/02/16  
26/02/16  
26/02/16  
26/02/16 17/02/16  
11/01/17  
14/01/16  
23/03/16  
10/06/16 Conselleria d'Habitatge, Obres Públiques i Vertebració del Territori:  
\* Subdirecció General d'Ordenació del Territori i Paisatge (ETCV)  
\* Servei d'Infraestructura Verda i Paisatge  
\* Servei d'Ordenació del Territori (PATRICOVA)  
\* DG Obres Públiques, Transport i Mobilitat. Servei Mobilitat Urbana.  
\* DG. Obres Púbiques, Transport i Mobilitat. Servei de Planificació  
26/02/16  
26/02/16 02/03/16  
05/05/16 Conselleria d'Educació, Investigació, Cultura i Esport.  
\* DG de Cultura i Patrimoni.  
\* Secretaria Autonòmica d'Educació i Investigació. Servei d'Infraestructures.  
26/02/16 31/03/16 Conselleria de Sanitat Universal i Salut Pública. DG Salut Pública  
26/02/16 18/12/15 EPSAR  
26/02/16 Consorci per a l'execució del PIR zona 5. (residus)  
  
  
- L'EPSAR emet un informe el 18 de desembre de 2015 en què assenyala que la capacitat del sistema públic de sanejament és de 625 m³/dia sent i l'influent actual de 210 m³/dia. La proposta de planejament suposarà un increment de l'influent fins a arribar a 692,97 m³/dia que sobrepassa la capacitat del sistema. En la planificació d'obres de sanejament està prevista l'ampliació de la capacitat, l'inici d'obres està previst l'any 2016.  
- El Servei de Mobilitat informa el 23 de març de 2016 que no es modificarà significativament l'estructura de la mobilitat actual a causa dels creixements moderats proposats.  
- El Servei de Planificació, de la Direcció General d'Obres Púbiques, Transport i Mobilitat emet un informe desfavorable en matèria de carreteres. Indiquen que cal que es realitze una reserva per a fer una variant per l'est del nucli urbà i la necessitat d'una nova rotonda i biela de connexió entra la CV-441 i la N-330. També requereixen l'elaboració d'un estudi de trànsit.  
- El Servei d'Infraestructures de la Conselleria d'Educació, Investigació, Cultura i Esport informa en sentit desfavorable el 2 de març de 2016 pel fet que no n'hi ha prou superfície prevista per a ús escolar. Es necessita implantar un centre 3I+6P per la qual cosa o bé s'amplia la parcel·la existent fins als 3.000 m² o bé es reserven 4.500 m² en una nova parcel·la. El 5 de maig de 2016 s'aporta un nou informe favorable en què s'assenyala que s'ha optat per ampliar l'actual parcel·la en 3.013 m².  
- La directora general de Salut Pública remet informe de 31 de març de 2016 en què indica que no s'observen afeccions amb impactes ambientals relacionats amb la salut, si bé haurà de tindre's en compte una sèrie de normativa en matèria d'aigües per a consum humà, aigua per a reg, emissions radioelèctriques i emissions acústiques.  
- El Servei Territorial d'Agricultura reitera l'informe emés durant la fase d'emissió del document de referència.  
- El Servei d'Infraestructura Verda i Paisatge emet un informe l'11 de gener de 2017 en què assenyala diverses deficiències que han d'esmenar-se, i que més avant es descriuen, en relació amb la infraestructura verda, el catàleg de paisatge i les normes d'integració paisatgística.  
- La Secció Forestal emet un informe favorable el 6 de febrer de 2017, amb un condicionant a incloure en les normes urbanístiques, el qual s'ha inclòs en les determinacions finals.  
  
D) Anàlisi de la previsió dels impactes significatius per l'aplicació del pla  
- Respecte a la proposta de segellament de sòl, s'ha de valorar positivament el canvi experimentat respecte a l'alternativa presentada per a elaborar el document de referència (document d'abast).  
Des d'un punt de vista ambiental, l'ocupació de nou territori amb usos edificadors s'ha reduït notablement, fomentant el creixement compacte i en els llocs més adequats.  
Si bé per necessitats de creixement poblacional no cal el nou segellament de sòl, no es troba inconvenient que hi haja menuts creixements que incrementen l'oferta de sòl a fi d'evitar moviments especulatius.  
  
Respecte a les quanties de l'ETCV, mentre que l'ús residencial és lleugerament superior, 58.200 m² proposats enfront dels 53.200 m², el nou ús industrial és prou inferior pel que resulta finalment una quantia global inferior a la prevista en aquesta, 68.913 m² proposats enfront dels 77.300 m² previstos. Cal recordar a més que ha obtingut informe favorable de la Subdirecció General d'Ordenació del Territori i Paisatge.  
  
- S'han de revisar els usos permesos en el sòl no urbanitzable, ja que s'han observat algunes incompatibilitats entre ells o amb la legislació vigent.  
Com a regla general s'ha de tindre en compte que en la mateixa zona no pot haver-hi usos incompatibles entre si.  
· Els únics habitatges que es permeten són els vinculats a l'activitat agrícola per la qual cosa poden ser compatibles amb l'ús ramader intensiu (granges). No obstant això, els allotjaments turístics (hotels o de turisme rural) no ho són per les molèsties que generen les granges quant a olors o partícules volàtils. Respecte a aquests dos últims caldrà tindre en compte que les mateixes NU impedeixen les granges en els primers 2.000 metres des del casc i que els allotjaments turístics s'han de col·locar a 5.000 metres de les noves unitats d'execució residencials conforme assenyala l'article 197.f.1 LOTUP.  
· Els plans especials de desenvolupament de les zones eòliques, inclòs el de la zona 10 en el qual s'ubiquen els parcs del terme de Jarafuel (Villanueva I, Villanueva II i Boira), tenen com a únic objecte la introducció de l'ús eòlic com compatible sense alterar la qualificació preexistent. Una vegada cesse l'ús aquest sòl adquirirà la qualificació del sòl contigu, és a dir ZRP-NA1.  
· Respecte a l'ús destinat a l'explotació de pedreres o semblants el més habitual és localitzar-lo en el ZRC-EX, però no per a aquest municipi tal com s'ha realitzat, ja que aquesta zona es destina als parcs eòlics existents, i on difícilment serà possible realitzar una extracció d'àrids. Seria diferent si aquesta zona ocupara altres sòls a més de la dels parcs eòlics/fotovoltaics. S'haurà de corregir l'article 56 NNUU en aquest sentit.  
· En la zona ZRC-EX dels quatre usos proposats com permesos l'únic que seria compatible seria el d'obertura de pistes o camins. Es recorda que l'ús extractiu no pot coincidir amb el d'habitatge o amb l'hoteler.  
· És possible que, a efectes urbanístics, la descripció dels usos que es realitza en l'article 35 NU hauria d'haver-se fet coincidir amb la de l'article 197 LOTUP. No obstant això, a efectes ambientals no es troba inconvenient amb la proposta, encara que s'han de realitzar una sèrie de puntualitzacions:  
- La indústria agroalimentària de l'article 35.B es regula en l'article 197.e.2 LOTUP i només és admissible si s'emplaça prop de les parcel·les origen de la matèria primera.  
- Per a l'ús hoteler, i altres previstos en l'article 35.E1 NU ha de fer-se referència als condicionants previstos en l'article 197.f LOTUP (distància a sòl apte, grandària de parcel·la, etc.).  
- Les activitats industrials previstes en l'article 35.F NU han d'adequar-se a l'article 197.e LOTUP, tenint en compte que els únics magatzems permesos en el sòl no urbanitzable són els previstos en el article 197.a LOTUP (els altres han de localitzar-se en un polígon industrial) i que les instal·lacions d'energia renovable seria més convenient que tingueren una regulació específica. Els desballestaments tenen apartat propi, article 197.f.5 i 8 LOTUP, dins del tractament de residus.  
  
- En les instal·lacions de telecomunicació de l'article 35.H NU hi ha un error tipogràfic respecte a les zones en què estan permesos (es refereix a zones inexistents). (En l'art. 47 també s'ha observat un altre error que fa referència a normativa derogada)  
· En les normes urbanístiques no s'han reflectit les limitacions existents en la zona d'afecció dels aerogeneradors. Aquesta zona s'ha grafiat en plans, però no s'ha observat el seu reflex en la normativa.  
· En els articles de la secció cinquena de les NU de les distintes zones haurà de fer-se remissió a les taules de la secció sisena (art. 56 i 57)  
· A causa dels principis de precaució i de prevenció de l'art.2.b i c de la Llei 21/2013 d'avaluació ambiental, l'última línia de l'art.30 «Ús i Aprofitament en el SNU» ha de canviar-se i ser en sentit contrari. On diu: Tots aquells usos no previstos en les presents normes, ni en la legislació sectorial, es consideren autoritzables, ha de dir: Tots aquells usos no previstos en les presents normes, ni en la LOTUP, ni en la legislació sectorial, es consideren no autoritzables.  
  
- En relació amb el paisatge, s'ha d'atendre el que assenyala el Servei d'Infraestructura Verda i Paisatge en el seu informe d'11 de gener de 2017. De manera resumida s'assenyala que:  
· S'ha de completar o modificar l'estudi de paisatge.  
· No es justifica la distinta regulació que es pretén per a àrees de semblant caràcter i valor paisatgístic.  
· Infraestructura verda: cal establir normes d'integració paisatgística i de regulació d'usos i aprofitaments específics per als sòls inclosos en la infraestructura verda i que no gaudeixen d'una regulació ambiental, cultural o sectorial que garantisca el manteniment de l'estructura i funcionalitat.  
· A fi de garantir l'efectiva protecció dels elements del paisatge inclosos en el catàleg, es considera necessari particularitzar i completar les fitxes amb aquells components o particularitats estructurals, funcionals o perceptives que configuren el caràcter de la unitat i la singularitzen (i que majoritàriament es troben arreplegades en les fitxes de les unitats de l'estudi de paisatge) i que permeten l'efectiva protecció integral del bé.  
· S'han de modificar les normes urbanístiques i completar les normes d'integració paisatgística.  
Els sòls inclosos en la infraestructura verda i en el Catàleg del Paisatge no poden tindre el mateix règim d'usos que els proposats de manera general en les distintes zones sinó que cal estudiar amb més detall la seua implantació en el territori.  
- En relació amb les carreteres, la Direcció General d'Obres Públiques, Transport i Mobilitat ha emés un informe desfavorable el 5 d'octubre de 2015 a causa de la falta d'un estudi de trànsit i diferents qüestions sobre els accessos i interseccions amb les carreteres. Aquest va ser reiterat el 10 de juny de 2016.  
No obstant això, l'òrgan promotor ha decidit no atendre aquest informe, ja que la Generalitat no és titular de les carreteres que discorren pel terme municipal. Segons indiquen, el disseny s'ha consensuat amb els titulars de les vies, Ministeri de Foment i Diputació provincial, i s'ha obtingut informe favorable d'ambdós.  
S'indica que atés que el traçat de la variant de la N-330 no era definitiu en el moment de redacció del pla aquest s'incorporarà en el Pla d'ordenació detallada. Tanmateix, això no pot ser, ja que s'afectarien determinacions que pertanyen a l'ordenació estructural, previstes en l'art.21 LOTUP. La seua incorporació en el planejament requerirà una posterior modificació del pla amb la seua pròpia avaluació ambiental.  
  
- Respecte a la reserva de sòl per a ús educatiu finalment ha obtingut informe favorable de l'òrgan competent.  
No obstant això, s'ha de tindre en compte que quan es va elaborar l'estudi acústic aquest equipament no es preveia. Si se superposen els mapes de soroll diürns amb la ubicació proposada, s'observa que se sobrepassen els límits establits per la normativa.  
Per això s'ha d'incloure en la fitxa de gestió de la UE-2 la necessitat d'elaborar un estudi acústic per al seu desenvolupament, i si és el cas adoptar les mesures correctores necessàries (evitant la implantació de pantalles, excepte si són vegetals).  
  
E) Accions de seguiment de l'aplicació del planejament.  
En l'apartat 3.2 de la memòria justificativa s'inclou un paràgraf sobre l'elaboració dels informes de seguiment, que es podran elaborar en un any o en quatre.  
L'apartat 5 de la memòria justificativa es titula «Indicadors de seguiment de l'execució del Pla», no obstant això, el seu contingut únicament es refereix a les accions que produeixen impacte i els factors del medi que el poden rebre. No es fa referència als indicadors seleccionats en l'EATE.  
En l'apartat 2.4.1 del document denominat «Paràmetres i determinacions legals» es descriu el programa de vigilància ambiental. Aquest trasllada els continguts de l'apartat 13 de l'EATE que com ja s'ha indicat es refereix a projectes d'obra més que a les propostes realitzades en el Pla general. No obstant això, els indicadors que s'adopten sí que es refereixen al pla i es proposa la seua actualització cada any.  
  
F) Acord d'emissió. Determinacions finals  
De conformitat amb el que disposa l'article 54 de la LOTUP, d'acord amb els fonaments que han exposat, es proposa emetre la present declaració ambiental i territorial estratègica del Pla general estructural de Jarafuel presentada per l'Ajuntament el 5 de febrer de 2016, i s'hi hauran d'incorporar, abans de l'aprovació definitiva, les determinacions següents:  
1. Respecte als usos permesos en el sòl no urbanitzable, han de corregir-se els articles de les normes urbanístiques en els termes expressats en l'apartat D.  
2. En relació amb el paisatge, s'ha d'atendre el que ha assenyalat el Servei d'Infraestructura Verda i Paisatge, en els apartats 2.A.1, 2.B.1 i 2.C del seu informe d'11 de gener de 2017.  
Necessàriament, per a qualsevol implantació de nous usos en els sòls pertanyents a la infraestructura verda caldrà elaborar un estudi d'integració paisatgística que determine la seua adequada localització i les mesures d'integració a aplicar. Aquest condicionant s'inclourà en l'art. 81 de les normes urbanístiques.  
3. En l'article 50.1 de les normes urbanístiques haurà d'indicar-se expressament que la totalitat de les forests de domini públic i utilitat pública del terme s'inclouen en la zona rural protegida natural.  
4. Prèviament a l'aprovació definitiva del pla haurà d'obtindre's pronunciament de la Direcció General de Cultura i Patrimoni en matèria de patrimoni històric.  
5. Les mesures correctores/protectores assenyalades en l'EATE hauran de reflectir-se en les NU, o bé crear una ordenança específica, perquè puguen resultar aplicables.  
6. S'hauran de plasmar en la proposta de pla els condicionants assenyalats per l'EPSAR en el seu informe de 18 de desembre de 2015.  
7. Per a poder procedir al canvi d'ús del sòl al voltant del cementeri caldrà elaborar un estudi hidrogeològic. La seua elaboració no pot posposar-se al moment de l'edificació tal com s'ha proposat en l'article 93.4 NU. (També caldrà plantejar-se si cal dotar-la d'una depuradora amb filtre biològic). S'haurà d'elaborar el dit estudi o bé posposar el canvi a una proposta de modificació de pla posterior.  
  
8. D'acord amb el que especifica l'article 7.2.a i 7.2.e de la LOTUP s'haurà de donar prioritat al desenvolupament de la UER-01 enfront de la resta d'unitats d'execució d'ús residencial.  
9. En la fitxa de la unitat d'execució UE-2 s'haurà d'incloure la necessitat d'elaborar un estudi acústic a fi de determinar l'afecció sobre el centre escolar i adoptar, si és el cas, mesures correctores.  
  
10. En relació amb la salut humana, haurà de tindre's en compte la normativa detallada en l'informe de 31 de març de 2016 remés per la directora general de Salut Pública.  
11. S'haurà de concretar el període d'elaboració dels informes de seguiment, es recomana per a aquest municipi un termini de dos anys. En el programa de vigilància ambiental s'inclouran els llindars a què fa referència l'article 22 de la LOTUP.  
12. Si quan estiga aprovat el traçat de la variant, es vol reflectir-lo en els plans d'ordenació, caldrà tramitar un instrument urbanístic de caràcter estructural.  
13. L'òrgan substantiu valorarà si cal o no atendre l'informe de 10 de juny de 2016, de la Direcció General d'Obres Públiques, Transport i Mobilitat.  
La declaració ambiental i territorial estratègica té naturalesa d'informe preceptiu i determinant i no és susceptible de cap recurs, sense perjuí dels que, si és el cas, pertoquen en via judicial contenciosa administrativa enfront de la disposició de caràcter general que haja aprovat el pla o programa, o bé, sense perjuí dels que pertoquen en via administrativa o judicial davant de l'acte, si és el cas, d'aprovació del pla o programa.  
  
La declaració ambiental i territorial estratègica perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'ha procedit a l'adopció o aprovació del pla o programa en el termini màxim de dos anys des de la seua publicació, llevat que s'acorde la seua pròrroga en els termes establits en l'article 56 de la LOTUP.  
Aquesta declaració ambiental i territorial estratègica serà publicada en el DOGV i posada a disposició del públic en la pàgina web de la Generalitat, i es traslladarà a l'òrgan promotor i a l'òrgan substantiu.  
  
  
Òrgan competent  
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es refereix l'article 54.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.3 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
  
En vista del que antecedeix, la Comissió d'Avaluació Ambiental, acorda: emetre la declaració ambiental i territorial estratègica del Pla general estructural de Jarafuel, al qual s'hauran d'incorporar les determinacions finals assenyalades.  
Notificar als interessats que contra la present resolució, per no ser un acte de definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique perquè en prenga coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 1 de desembre de 2016.- El secretari de la Comissió d'Avaluació Ambiental: José del Valle Arocas.»  
  
València, 8 de març de 2017.- El director general de Medi Natural i d'Avaluació Ambiental: Antoni Marzo i Pastor.